458.55 REGOLI DWAR PRODOTTI MEDIĊINALI LI JIĠU PROVDUTI MILL-KLINIKA ĠENITOURINARJA FIS-SERVIZZI TAS-SAĦĦA TAL-GVERN L-AVVIŻ LEGALI 188 ta’ l-2009, kif emendat bl-Avviż Legali 366 tal-2013. L-AVVIŻ LEGALI 188 ta’ l-2009, kif emendat bl-Avviż Legali 366 tal-2013. 1. Titolu. It-titolu ta’ dawn ir-regoli huwa Regoli dwar Prodotti Mediċinali li jiġu Provduti mill-Klinika Ġenito Urinarja fis-Servizzi tas-Saħħa tal-Gvern. Tifsir. 2. Għall-finijiet ta’ dawn ir-regoli u kemm-il darba r-rabta tal-kliem ma tkunx teħtieġ xort’oħra- "l-Att " tfisser l-Att dwar il-Mediċini; Kap. 458. Kap. 458. " l-Awtorità " tfisser l-Awtorità dwar il-Liċenzi mwaqqfa taħt l-Att; "fondimsemmi " tfisser il-fond tal-Klinika Ġenito Urinarja minn fejn jiġu dispensati l-prodotti mediċinali elenkati fl-Iskeda; "klinika Ġenito Urinarja " tfisser kull post li jiġi identifikat għal daqshekk mis-Suprintendent tas-Saħħa Pubblika u l-kelma " klinika " għandha tiftiehem skondhekk; " konsulent " tfisser il-persuna li taġixxi u li tkun responsabbli għall-klinika. 3. Prodotti mediċinali li jiġu provduti mill-konsulent. Il-prodotti mediċinali elenkati fl-Iskeda għandhom jiġu biss provduti minn konsulent lil dawk il-pazjenti li jkunu qegħdin jattendu jew li jkunu ġew riferuti lill-klinika. 4. Dmir tal-konsulent. Il-konsulent għandu: (a) jipprovdi l-prodotti mediċinali msemmija fl-Iskeda direttament lill-pazjenti li jkunu jattendu l-klinika, u huwa għandu jżomm reġistru dwar dan; (b) jiddispensa biss dak l-ammont li jkun meħtieġ għaż-żmien speċifikat fir-riċetta; (ċ) minnufih javża lill-Awtorità b’kull emenda meħtieġa fl-Iskeda; (d) jgħarraf lill-Awtorità bl-indirizz tal-klinika u b’kull bidla li ssir f’dak l-indirizz; (e) ikun responsabbli għal kull dmir u obbligu li jkollu x’jaqsam ma’ prodotti mediċinali provduti lil pazjenti taħt l-Att u kull regolament jew regola magħmulin taħt u, u għal standards u kondizzjonijiet maħruġin mill-Awtorità minn żmien għal żmien f’dak li għandu x’jaqsam mad-dispensa; (f) iżomm dak l-ammont ta’ prodotti mediċinali skond kull arranġament intern li jkollu ma’ l-ispiżerija ta’ l-isptar sabiex jiġi żgurat servizz kontinwu fil-klinika; (g) jieħu kull prekawzjoni raġonevoli sabiex jiżgura l-ħżin u d-dispensa adatti tal-prodotti mediċinali; (h) iżomm proċedura aġġornata, miktuba u miftiehma ma’ l-ispiżerija ta’ l-isptar li tkun qegħda tforn i l-prodotti mediċinali. 5. Drittijiet li għandha l-Awtorità. L-Awtorità jkollha dritt temenda, tissospendi jew tirrevoka l-awtorizzazzjoni jekk xi disposizzjoni ta’ l-awtorizzazzjoni mogħtija taħt dawn ir-regoli jew xi disposizzjoni li għandha x’taqsam ma’ xi liġi oħra, tkun inkisret mill-konsulent.